Kinek van, kinek van (1)
Kinek van, kinek van
          Karika gyürűje,
Annak van, annak van
          Barna szeretője.

Kinek van, kinek van
          Tarka kezkenője,
Annak van, annak van
          Barna szeretője.

Van nekem kezkenőm,
          Fehér is, tarka is,
Van nekem szeretőm
          Szőke is, barna is.

Nekem is van kettő,
          Cseréljünk fel véle;
A mivel többet ér
          Fizetek melléje.

Angyalom czuczája, (utczába)
          Gyürűm az ujjába,
Valamerre fordul,
          Ragyog a sugára.
Népköltészet